*2.pielikums*

*Priekules novada pašvaldības domes*

*29.10.2020.lēmumam Nr. (prot.Nr.14)*

**SERVITŪTA LĪGUMS** (*Projekts*) **Nr.\_\_\_\_\_\_\_\_\_\_\_\_**

Priekulē 2020.gada\_\_\_\_\_\_\_\_\_\_\_\_\_

**Priekules novada pašvaldība**, reģistrācijas Nr.90000031601, juridiskā adrese Saules iela 1, Priekule, Priekules novads, tās domes priekšsēdētājas Vijas JABLONSKAS personā, kura rīkojas uz likuma “Par pašvaldībām” un Priekules novada pašvaldības domes Nolikuma pamata, turpmāk tekstā –**Īpašnieks**, no vienas puses, un

***Vārds uzvārds*,** *personas kods*, *adrese* ,turpmāk tekstā – **Servitūta izlietotājs,** no otras puses, abi kopā tekstā saukti -Puses, ievērojot, ka:

* **Īpašnieka** īpašuma tiesības uz zemes vienību ar kadastra apzīmējumu 6498 003 0155 31,76 ha platībā, kas ietilpst nekustamā īpašuma “Pie Talušiem”, kadastra Nr.6498 003 0016, Virgas pagastā, Priekules novadā ir nostiprinātas Kurzemes rajona tiesas zemesgrāmatu nodaļā Virgas pagasta nodalījumā Nr.100000550637 Priekules novada pašvaldībai (**Kalpojošais nekustamais īpašums**);
* **Servitūta izlietotāja** īpašumā ir zemes vienība ar kadastra apzīmējumu 6498 003 0025, kas ietilpst nekustamā īpašuma “Nori”, kadastra Nr.6498 003 0025, Virgas pagastā, Priekules novadā, sastāvā. Īpašuma tiesības nostiprinātas Kurzemes rajona tiesas zemesgrāmatu nodaļas Virgas pagasta zemesgrāmatas nodalījumā Nr. 39 (**Valdošais nekustamais īpašums**),

pamatojoties uz Civillikuma 1130., 1131., 1148.pantu, Priekules novada pašvaldības domes 2020.gada \_\_\_.\_\_\_\_ lēmumu Nr.\_\_\_, protokola noraksts Nr.\_\_ „Par ceļa servitūta noteikšanu zemes vienībā “Pie Talušiem” Virgas pagastā, Priekules novadā”, izsakot savu gribu, bez maldiem, spaidiem un viltus, noslēdz šādu satura līgumu, (turpmāk tekstā – Līgums):

**1.LĪGUMA PRIEKŠMETS**

**1.1** Parakstot Līgumu, **Kalpojošā nekustamā īpašuma Īpašnieks** un **Servitūta izlietotājs** nodibina ceļa reālservitūtu (Servitūts) par labu **Valdošajam nekustamajam īpašumam.** Servitūta nodibināšanas mērķis ir nodrošināt piekļuvi **Valdošajam nekustamajam īpašumam**.

**2.SERVITŪTS**

2.1. **Servitūts** ir reālservitūts Civillikuma izpratnē un apzīmē **Servitūta izlietotāja** tiesību lietot ceļu Līgumā noteiktajā apmērā un kārtībā.

2.2. Reālservitūts tiek nodibināts bez noteikta termiņa.

2.3. Servitūta tiesības var izmantot ne tikai **Servitūta izlietotājs**, bet arī citas fiziskas un/vai juridiskas personas, kurām ir līgumattiecības ar **Servitūta izlietotāju**, un kuras veic noteiktus darbus vai izmanto savas tiesības saskaņā ar noslēgtajiem līgumiem.

2.4. Līgumā minētais **Servitūts** apzīmētsservitūtanodibināšanas skicē (1.pielikums).

2.5. Puses vienojas, ka **Servitūta** raksturojošie lielumi nosakāmi šādi:

- ceļa posma garums 745 m;

- ceļa platums 4,5 m;

- zemes platība, uz kuru tiek nodibināts **Servitūts** 0,34 ha.

2.6. Līguma 2.5. apakšpunktā minētie **Servitūta** raksturojošie lielumi var tikt precizēti, izdarot instrumentālo uzmērīšanu.

2.7. Ar līguma parakstīšanu, Līdzēji piekrīt iepriekš minētā ceļa reālservitūta nostiprināšanai Zemesgrāmatā un apņemas veikt visas nepieciešamās darbības, lai koroborētu Līgumu Kurzemes rajona tiesas zemesgrāmatu nodaļā.

**3.** **KALPOJOŠĀ NEKUSTAMĀ ĪPAŠUMA TIESISKĀ VALDĪTĀJA TIESĪBAS UN PIENĀKUMI**

3.1. **Īpašnieks** garantē, ka viņš ir vienīgais zemes vienības, kurā ietilpst ceļa posms, uz kuru tiek nodibināts **Servitūts,** īpašnieks ar atbilstošām tiesībām noslēgt šo Līgumu.

3.2. **Kalpojošā nekustamā īpašuma Īpašnieks** apņemas nelikt šķēršļus izmantot nodibināto servitūta tiesību.

3.3. **Kalpojošā nekustamā īpašuma Īpašnieks** apliecina, ka Kalpojošais nekustamais īpašums uz Līguma noslēgšanas brīdi ir iznomāts.

3.4. Noteiktā lietošanas tiesība ir bezatlīdzības.

**4. SERVITŪTA IZLIETOTĀJA TIESĪBAS UN PIENĀKUMI**

4.1. **Servitūta izlietotājam** ir tiesības izlietot Līgumā noteikto servitūtu pilnā apmērā savas saimnieciskās darbības veikšanai. Lietošanas tiesība izlietojama Latvijas Republikas likumos un citos normatīvajos aktos noteiktajā kārtībā.

4.2. **Servitūta izlietotājam** ir jānodrošina ceļa posma, uz kuru nodibināts reālservitūts (1.pielikums) kopšana un uzturēšana.

4.3. **Servitūta izlietotājam** ir pienākums saskaņot ar **Kalpojošā nekustamā īpašuma Īpašnieku** ceļa uzlabošanu, ikgadējo uzturēšanu, rekonstrukciju un ar to saistītos projektēšanas darbus, neskarot ceļa posmam pieguļošo zemi.

**5. CITI NOTEIKUMI**

5.1. Līgums stājas spēkā ar tā parakstīšanas dienu.

5.2.Parakstītais Līgums pilnībā apliecina Pušu vienošanos. Nekādi mutiski papildinājumi netiks uzskatīti par šī Līguma nosacījumiem. Jebkuras izmaiņas šī Līguma noteikumos stāsies spēkā tikai tad, kad tās tiks noformētas rakstveidā un tās parakstīs Puses.

5.3.Visos jautājumos, kas nav regulēti šajā Līgumā, Puses vadās no Latvijas Republikā spēkā esošajiem normatīvajiem aktiem.

5.4.Domstarpības starp Pusēm un attiecības, kas saistītas ar šā Līguma izpildi, tiek risinātas sarunu ceļā, bet, ja vienošanās netiek panākta, strīdu risina tiesā, Latvijas Republikā spēkā esošajos normatīvajos aktos noteiktajā kārtībā.

5.5.Līgums ir saistošs abām Pusēm, kā arī to pilnvarotajiem, darbiniekiem, saistību un tiesību pārņēmējiem.

5.6.Jebkurš paziņojums, kas attiecas uz šo Līgumu, tiek iesniegts rakstveidā pēc Pušu norādītājām adresēm.

5.7.Visi paziņojumi, pieprasījumi, iesniegumi, tai skaitā rēķini, šā Līguma sakarā nosūtāmi uz zemāk minētajām adresēm, un tiek uzskatīti par saņemtiem Paziņošanas likumā noteiktajā kārtībā.

5.8.Līgums sastādīts 4(četros) eksemplāros uz 3 (trīs) lapām ar 1(vienu) pielikumu, no kuriem viens paliek **Kalpojošā nekustamā īpašuma Īpašniekam,** viens **Servitūta izlietotājam**, viens Valsts zemes dienestam, viens Zemesgrāmatu nodaļai. Visiem Līguma eksemplāriem ir vienāds juridiskais spēks.

**6. PUŠU REKVIZĪTI**

**Kalpojošā nekustamā īpašuma Servitūta izlietotājs**

**tiesiskais valdītājs**

Priekules novada pašvaldība

Reģ.Nr.90000031601

Saules iela1,Priekule, Priekules nov.

\_\_\_\_\_\_\_\_\_\_\_\_\_\_\_\_\_ / V.Jablonska\_\_\_ / \_\_\_\_\_\_\_\_\_\_\_\_\_ /\_\_\_\_\_\_\_\_ /

(paraksts) (atšifrējums) (paraksts) (atšifrējums)